બરવાળાથી યાત્રાધામ સાળંગપુરના ધોરીમાર્ગને પહોળો કરવા ખાતમુહૂર્ત થયું
૧૦ મીટર પહોળો માર્ગ થવાથી બરવાળાથી બોટાદ, ગઢડા, અમરેલી જવા વાહન ચાલકોને રાહત થશે
ધંધુકા, તા.૧૯
અમદાવાદ જીલ્લાનો બરવાળા-સાળંગપુર ધોરી માર્ગને પહોળો કરવા અને મજબુતીકરણ કરવાનું ખાર્તમુહૂર્ત રાજ્યના માર્ગ-મકાન અને મહેસુલ મંત્રીના હસ્તે કરવામાં આવ્યું હતું.
બરવાળા-સાળંગપુર રાજ્ય ધોરી માર્ગને પહોળો તથા મજરબૂતીકરણ કરવાના કામનું ખાતમુહૂર્ત પ્રસંગે યોજાયેલા સમારંભમાં બાંધકામ મંત્રી પટેલે જણાવ્યું હતું કે, બરવાળા-સાળંગપુર રાજ્ય ધોરી માર્ગ પહોળો થતા પરિવહનમાં સુગમતા થતાં લોકોની સુખાકારીમાં વધુ એક ઉમેરો થશે. બરવાળા સાળંગપુર રાજ્ય ધોરી માર્ગ ૭ મીટરથી પહોળો કરી ૧૦ મીટર થશે. ૧૭ કીલોમીટરની લંબાઇનો આ રોડ રૃપીયા ૧૬-૨૦ કરોડના ખર્ચે તૈયાર થશે.
વધુમાં ઉમેર્યું હતું કે, બરવાળા સાળંગપુરનો ૧૭ કીમીનો રોડ બનતા અમરેલી અને સૌરાષ્ટ્રમાં જતા લોકોને અવર-જવરમાં સગવડતા ઉપલબ્ધ થશે. વધુમા આ રોડ પર સાળંગપુર હનુમાનજી તથા અક્ષર પુરૃષોતમ સ્વામિનારાયણ મંદિર પવિત્ર તીર્થ સ્થળો આવેલા હોવાથી દર્શનાર્થીઓને પણ આવન-જાવનમાં સગવડતા ઉપલબ્ધ થશે. આ પ્રસંગે વિશાળ સંખ્યામાં બરવાળા પંથક અને શહેરમાંથી લોકો ઉમટી પડયાં હતાં.